CELEX: C2005/045/33
Language: sl
Date: 2005-02-19 00:00:00
Title: Zadeva C-512/04 P: Pritožba Vitakraft-Werke Wührmann & Sohn GmbH & Co. KG zoper sodbo Sodišča prve stopnje Evropskih skupnosti (drugi senat) z dne 6. oktobra 2004 v zadevi Vitakraft-Werke Wührmann & Sohn GmbH & Co. KG proti Uradu za usklajevanje na notranjem trgu (znamke in modeli) (UUNT) ob sodelovanju Kraft SA, T-356/02, vložena dne 15. decembra 2004 (Fax z dne 14. decembra 2004)

19.2.2005   
            
            
               SL
            
            
               Uradni list Evropske unije
            
            
               C 45/18
            
         Pritožba Vitakraft-Werke Wührmann & Sohn GmbH & Co. KG zoper sodbo Sodišča prve stopnje Evropskih skupnosti (drugi senat) z dne 6. oktobra 2004 v zadevi Vitakraft-Werke Wührmann & Sohn GmbH & Co. KG proti Uradu za usklajevanje na notranjem trgu (znamke in modeli) (UUNT) ob sodelovanju Kraft SA, T-356/02, vložena dne 15. decembra 2004 (Fax z dne 14. decembra 2004)
   (Zadeva C-512/04 P)
   (2005/C 45/33)
   jezik postopka: nemščina
   Vitakraft-Werke Wührmann & Sohn GmbH & Co. KG, ki jo zastopa Dr. Ulrich Sander, Eisenführ, Speider & Partner, Martinstraße 24, D-28195 Bremen, je dne 15. decembra 2004 (Fax z dne 14. decembra 2004) pred Sodiščem Evropskih skupnosti vložila pritožbo zoper sodbo Sodišča prve stopnje Evropskih skupnosti (drugi senat) z dne 6. oktobra 2004 v zadevi Vitakraft-Werke Wührmann & Sohn GmbH & Co. KG proti Uradu za usklajevanje na notranjem trgu (znamke in modeli) (UUNT) ob sodelovanju Kraft SA, T-356/02.
   Pritožnik Sodišču predlaga, naj:
   razveljavi sodbo T-356/02 Sodišča prve stopnje Evropskih skupnosti (drugi senat) z dne 6. oktobra 2004 (1), v delu, kjer je bilo odločeno v škodo tožeče stranke.
   Pritožbeni razlogi in bistvene navedbe
   V zadevnem primeru je treba odločiti glede vprašanja verjetnosti zmede v smislu člena 8(1)(b) Uredbe št. 40/94 z dne 20. decembra 1993 o znamki Skupnosti. Sodišče prve stopnje je menilo, da obstaja verjetnost zmede med nasprotnimi znamkami „KRAFFT“ (španske nacionalne znamke) in prijavljeno znamko Skupnosti „VITAKRAFT“, in sicer v španski javnosti. Pri obrazložitvi svoje odločitve se je Sodišče prve stopnje izrecno sklicevalo na svojo prejšnjo odločitev v zadevi Matratzen Concord/HABM-Hulka Germany (MATRATZEN), T-6/01, ki jo je s sklepom potrdilo Sodišče dne 28. aprila 2004 v zadevi C-3/03 P, ki pa je po mnenju tožeče stranke popolnoma drugačna in se ne more primerjati z zadevnim dejanskim stanjem. V zadevi Matratzen je šlo za (kolidirano) znamko sestavljeno iz treh posameznih besed „Matratzen Markt Concord“, kjer je po mnenju Sodišča obstajala zmeda (tudi v španski javnosti), s tamkajšnjo nacionalno znamko „MATRATZEN“, s čimer je bila posebnost zadeve v tem, da je bila prejšnja španska znamka „MATRATZEN“ registrirana za blago „žimnice“, tako da je torej postala nemška beseda „Matratzen“ v Španiji monopolizirana kot znamka, medtem ko se nemška znamka za španskega potrošnika očitno ne zdi opisna. Po mnenju tožeče stranke tovrstne pravice znamk predstavljajo v harmonizirani Evropi le omejen obseg zaščite, priznane v okviru pritožbenega postopka proti prijavi znamke Skupnosti, tako da se najprej tudi odločitev „Matratzen“, načelno zaradi njene tendence, postavi pod vprašaj.
   Nadalje so razdelane razlike med nasprotnimi znaki v zadevnem primeru od primera „MATRATZEN“, saj mora v primeru prijavljene znamke Skupnosti „VITAKRAFT“ španski potrošnik miselno, figurativno ali zvokovno odcepiti začetni del „VITA“ od celotnega znaka „VITAKRAFT“, za kar ni nobenega razvidnega razloga. Končno so navedeni tudi predstavljivi problemi za prosti pretok blaga, če tendenca odločitve „MATRATZEN“ ne bo ustrezno popravljena.
   
      (1)  UL C 314, 18.12.2004.